L’Agrupació de Falles de Burjassot celebra la seua Festa de l’Estiu
2025-07-24

El 9 de juliol l’aparcament de les Palmeres serà el punt de trobada de la gran família fallera de Burjassot. L’Agrupació de Falles, entitat presidida per Iván Heredia i que reuneix a les 13 comissions falleres del municipi, celebrarà aqueix dia, a partir de les 17 hores, la seua Festa de l’Estiu.

I quina millor manera que donar-li la benvinguda a l’estació més calorosa de l’any que amb una jornada en la qual l’aigua serà la protagonista. La festa, que compta amb la col·laboració de la Regidoria de Falles, dirigida per Estefanía Ballesteros, començarà a les 17 hores amb els inflables d’aigua i, a les 19 hores, començarà una de les guerres més divertides: la de globus d’aigua.

Una vegada secs i ja preparats per a gaudir de la nit, a les 21 hores, tindrà lloc el sopar i, a les 22 hores, una espectacular disco mòbil que posarà la fi de festa al dia.